Skien , 25.januar 2023

Nissedal kommune,

v/ næringsjefen.

postmottak@nissedal.kommune.no

styrk.fjaertoft@nissedal.kommune.no

**Bekymringsmelding-**

**den verneverdige jugendbygningen. Malenes hotel, i Tveitsund .**

Fortidsminneforeningen Telemark avdeling har over flere år vært oppmerksom på denne flotte sentrale bygningen i Tveitsund, som sammen med de øvrige jugendbygningene, er et viktig historisk bygningsmiljø ved etablering av stasjonsbyen i Tveitsund.

Allerede i forbindelse med Foreningens 150 års jubileum i 1994 tok vi initiativ til å få en historisk omtale av Jugendhusa i Tveitsund Årsskrift nr15-Bygningshistorie fra Telemark Historielag hadde der en artikkel som ble ført i pennen av Kjell Aasen

Senest i sommer var jeg på byvandring med Harald Valle i det sentrale området og fikk forståelse om at det var ny eier, men at det ikke var blitt noe aktivitet i bygningen.

Både pandemi og andre samfunnsmessige forhold har nok lagt en brems på utviklingen rundt om i byer og tettsteder.

Hus som står tomme uten noe aktivitet er for det første ikke hyggelig for miljøet, og det er heller ikke bra for bygningskonstruksjonen, og forfallet kan lett få et godt tak.

Avdelingen har vært sterk inne med å redde flere bygninger fra forfall, og hjelp med søknader om økonomiske tilskudd

Det gjelder flere typer bygninger, men vil her nevne Botn skysstasjon i Edland. Her var stabburet i fare for å rase sammen og hoteldelen var også i sterkt forfall. Med økonomisk støtte fra Kulturminnefondet og andre er nå anlegget reddet for ettertiden , og eier har planer om drift av anlegget. Hotelbygget blir sluttført med utbedringen nå i 2023.

Borgengården i Skien, en byvilla i mur, oppført i 1896 etter bybrannen , var fasademessig i svært i dårlig stand, men er nå et strålende eksempel på riktig bruk av materialer og gode håndverkere. Her fikk eier også god støtte fra Kulturminnefondet med fler til utbedring av fasadene.

 Betingelse for å få økonomisk tilskudd er at arbeidene utføres etter antikvariske prinsipper.

 Når det gjelder tradisjonshåndverkere, så er det mange i Vest-Telemark som kan utføre en slik jobb. Her er det mange dyktige folk, og jeg var blant annet på åpning av Søndre Vik Bigarden i sommer. Her har eiere fått tilskudd til istandsetting av låven fra Kulturminnefondet., og med lokale håndverkere til å utføre arbeidet etter antikvariske prinsipper.

Jeg har også kontakt med kunsthistorikere som har holdt foredrag om jugendbygningene i Tveitsund. Disse bygningene bør være av Nasjonal interesse å verne, som et viktig samfunnsdokument for jernbaneetableringa. Dette vil bli et historisk løft for kommunen å få til sett sammen med området for Tusenårstedet

Fortidsminneforeningen vil gjerne bidra for at arbeidet med Malenes hotel kan lykkes, både for kommunens innbyggere og tilreisende turister..

Med vennlig hilsen

Fortidsminneforeningen

Telemark avd

Else M Skau

Styreleder

Mobil 91867083